b'\n_START_ARTICLE_\nVitantonio Liuzzi\n_START_SECTION_\nKarjera\n_START_PARAGRAPH_\nKaip ir dauguma Formul\xc4\x97s 1 lenktyninink\xc5\xb3, Liuzzi prad\xc4\x97jo savo sportininko karjer\xc4\x85 su kartingais. V\xc4\x97liau jis kilo karjeros laiptais lenktyniaudamas Formul\xc4\x97s Renault, Formul\xc4\x97s 3 ir Formul\xc4\x97s 3000 \xc4\x8dempionatuose._NEWLINE_2005 m. sezon\xc4\x85 jis prad\xc4\x97jo b\xc5\xabdamas Red Bull komandos lenktynininkas bandytojas. V\xc4\x97liau sezono metu keliose lenktyn\xc4\x97se jis dalyvavo kaip komandos lenktynininkas. Savo debiutin\xc4\x97se lenktyn\xc4\x97se San Marine jis peln\xc4\x97 pirm\xc4\x85j\xc4\xaf ta\xc5\xa1k\xc4\x85._NEWLINE_Kitus dvejus metus jis buvo Red Bull dukterin\xc4\x97s ekipos Scuderia Toro Rosso lenktynininkas. Per tuos sezonus jis sugeb\xc4\x97jo pelnyti kelis ta\xc5\xa1kus._NEWLINE_2008 ir 2009 m. sezonuose jis buvo Force India ekipos lenktynininkas bandytojas._NEWLINE_2009 m. rugs\xc4\x97jo 3 d. Force India ekipa perleido i\xc5\xa1 savo gret\xc5\xb3 \xc4\xaf Scuderia Ferrari lenktyninink\xc4\x85 Giancarlo Fisichell\xc4\x85, kuris ital\xc5\xb3 ekipoje pakeit\xc4\x97 Luca Badoer\xc4\xaf. Ind\xc5\xb3 ekipa paskelb\xc4\x97, kad Vitantonio bus j\xc5\xb3 ekipos lenktynininkas._NEWLINE_2011 m. kovo 9 d. iki sezono pabaigos sutar\xc4\x97 vairuoti Hispania Racing bolid\xc4\x85. Sezono pabaigoje italas pasitrauk\xc4\x97 i\xc5\xa1 Formul\xc4\x97s 1 lenktyni\xc5\xb3.'